Case ID: 1110820
Sentence 13: İşə apellyasiya qaydasında baxılarkən iddiaçı iddia tələbinə dəqiqləşmə vermiş və müəyyən edilmişdir ki, iddiaçı iş stajının 45 il 7 ay olduğu nəzərə alınmaqla pensiyasının orta aylı əmək haqqının 85 faizi əsas götürülərək yenidən hesablanmasının cavabdehə həvalə edilməsini xahiş edir.İş materiallarından göründüyü kimi, iddiaçı əlilliyə görə pensiya növündən yaşa görə pensiya növünə xx.xx.2008-ci il tarixdə keçirildiyindən əmək pensiyası həmin dövrdə qüvvədə olmuş əmək qanunvericiliyinin tələblərinə müvafiq olaraq hesablanmalı idi. İddiaçının məhkəmə tərəfindən araşdırılmış pensiya işi materiallarından və cavabdeh orqanın iddiaçıya müraciətlərinə cavab məktublarında qeyd edilmişdir ki, iddiaçıya yaşa görə pensiya təyin edilərkən 2004-2005-ci illərin orta aylıq əmək haqqı və xx.xx.2006-cı il tarixə 43 il 11 ay iş stajı və xx.xx.2006xx.xx.2008-ci ilə sığorta kapitalı əsas götürülərək əmək pensiyasının baza hissəsi 75 manat, sığorta hissəsi 65,61 manat, yığım hissəsi 11,01 manat olmaqla əmək pensiyasının cəmi məbləği 251,62 manat təşkil etmişdir.